Едуард Мьорике
В полунощ

Превод от немски: Димитър Дублев, —

chitanka.info

Нощта облегна се в съня

върху планинската стена.

Не нарушават равните везни

на времето добрите тъмнини.

На извора ясно звучи песента —

възпява пред своята майка-нощта

деня,

който вече отмина.

Не слуша, морна е нощта,

позната й е песента.

Със мимолетните си часове

по-нежно, виж, небето я зове.

На извора устните вечно мълвят,

водата възпява дори във сънят

деня,

който вече отмина.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.